laion/Wikipedia-Exotic huggingface dataset:
উইল ওসপ্রে

উইলিয়াম পিটার চার্লস ওসপ্রে (জন্ম ৭ মে ১৯৯৩) একজন ইংরেজ পেশাদার কুস্তিগির। ২০২৩ সালের নভেম্বর অনুযায়ী, তিনি অল এলিট রেসলিং (এইডাব্লিউ) তে চুক্তিবদ্ধ রয়েছেন, যেখানে তিনি তার প্রথম এইডাব্লিউ আন্তর্জাতিক চ্যাম্পিয়ন হিসেবে রাজত্ব করছেন। এছাড়াও তিনি নিউ জাপান প্রো রেসলিং (এনজেপিডাব্লিউ) এর সাথে আট বছর কাটানোর জন্যও পরিচিত, যেখানে তিনি আইডাব্লিউজিপি ওয়ার্ল্ড হেভিওয়েট চ্যাম্পিয়নশিপ সহ বিভিন্ন চ্যাম্পিয়নশিপ জয় করেছেন। ওসপ্রেকে ভক্ত, সহকর্মী এবং ক্রীড়া সাংবাদিকরা সর্বকালের সেরা ইন-রিং পারফর্মারদের একজন হিসাবে বিবেচনা করেন। সে একজন সাবেক আরওএইচ ওয়ার্ল্ড টেলিভিশন চ্যাম্পিয়ন, প্রোগ্রেস চ্যাম্পিয়ন, ২০১৬ সালের বেস্ট অফ দি সুপার জুনিয়র টুর্নামেন্ট বিজেতা। এছাড়াও পেশাদারি কুস্তিতে তার অসংখ্য অর্জন রয়েছে। ওসপ্রে সর্বপ্রথম ব্রিটন যে আইডাব্লিউজিপি জুনিয়র হেভিওয়েট এবং বেস্ট অফ দি সুপার জুনিয়র টুর্নামেন্ট জিতে। ওসপ্রে ২০১১ সালে যুক্তরাজ্যের স্বাধীন প্রচারণায় তার কর্মজীবন শুরু করেন। ২০১৬ সালে, এজে স্টাইলস এর সুপারিশ করার পর, তিনি জাপানি প্রচারণা এনজেপিডাব্লিউ এর সাথে জুনিয়র হেভিওয়েট বিভাগের অংশ হিসাবে কাজ শুরু করেন। তিনি তিনবারের আইডাব্লিউজিপি জুনিয়র হেভিওয়েট চ্যাম্পিয়ন এবং ২০১৬ ও ২০১৯ সালের বেস্ট অফ দ্য সুপার জুনিয়র এর বিজয়ী হন। ২০১৯ সালে, ওসপ্রে নেভার ওপেনওয়েট চ্যাম্পিয়নশিপ জিতেন। একই বছর, ওসপ্রে হেভিওয়েট কুস্তিগীরদের সমন্বিত এনজেপিডাব্লিউ-এর বৃহত্তম টুর্নামেন্ট জি১ ক্লাইম্যাক্স এ অংশগ্রহণ করেন। ২০২০ সালে, তিনি হেভিওয়েট বিভাগে চলে যান, যেখানে তিনি আইডাব্লিউজিপি ওয়ার্ল্ড হেভিওয়েট চ্যাম্পিয়নশিপ জিতেন। এইডাব্লিউ'র সাথে চুক্তিবদ্ধ হওয়ার আগে, ওসপ্রে পর্যায়ক্রমে আমেরিকান রেসলিং সার্কিটে যোগ দিয়েছিলেন; তিনি এনজেপিডাব্লিউ এর অংশীদার প্রচারণা টোটাল ননস্টপ অ্যাকশন রেসলিং (টিএনএ, পূর্বে ইমপ্যাক্ট রেসলিং নামে পরিচিত) এবং রিং অফ অনার (আরওএইচ) তে উপস্থিত হয়েছেন, যেখানে তিনি সাবেক "আরওএইচ ওয়ার্ল্ড টেলিভিশন চ্যাম্পিয়নশিপ" জিতেছেন। ২০২২ এবং ২০২৩ সালে এইডাব্লিউ তে উপস্থিত হওয়ার পরে, তিনি কোম্পানির সাথে চুক্তিবদ্ধ হোন এবং ২০২৪ সালের ফেব্রুয়ারিতে এনজেপিডাব্লিউ'র সাথে চুক্তির মেয়াদ শেষ হওয়ার পরে আনুষ্ঠানিকভাবে এইডাব্লিউ'র সাথে যোগ দেন। রেসলিং সাংবাদিক ডেভ মেল্টজারের দেওয়া সর্বাধিক ৫ বা তার বেশি তারকা ম্যাচের রেকর্ডটি ওসপ্রেয়ের দখলে রয়েছে, ৫ তারকা পাওয়া মোট ম্যাচ ৩৮ টি। name=NJPW>"ウィル・オスプレイ"। New News Entertainment Biography Article Health & Beauty WRITE FOR US Home / Biography / Will Ospreay BiogrJapan Pro-Wrestling (Japanese ভাষায়)। সংগ্রহের তারিখ ১০ এপ্রিল ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Will Ospreay Biography – English NJPW Professional Wrestler"। ২৫ সেপ্টেম্বর ২০১৮। সংগ্রহের তারিখ ৩০ জানুয়ারি ২০১৯।  "Facebook"। Will Ospreay Facebook Page।  Davies, Ryan। "Wrestler Spotlight: Will Ospreay"। uwejournalism। ১ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৯।  "Will Ospreay Earns 8th Five-Star Match Rating in 2023"। Inside the Ropes। ২০২৩-১১-১০। সংগ্রহের তারিখ ২০২৪-০২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Catch Arena Profile"।  পেশাদারি কুস্তি প্রবেশদ্বার উইকিমিডিয়া কমন্সে উইল ওসপ্রে সংক্রান্ত মিডিয়া রয়েছে। ফেসবুকে উইল ওসপ্রে
মতিউল হক খান

মতিউল হক খান হলেন একজন বাংলাদেশী সেতার বাদক ও যন্ত্র সঙ্গীতজ্ঞ। তিনি তার অনন্যসাধারণ অবদানের জন্য ২০১৩ সালে শিল্পকলা পদক লাভ করেন ও ২০১৮ সালে বাংলাদেশ সরকার তাকে একুশে পদক প্রদান করে। খান ঢাকায় জন্মগ্রহণ করেন। তার পৈতৃক নিবাস হল ব্রাহ্মণবাড়িয়া জেলার নবীনগরে। তার পিতার হলেন বিখ্যাত সেতার বাদক ওস্তাদ এরশাদ আলী খান। তিনি ১২ বছর বয়স থেকে সেতার বাজানো শুরু করেন। শিক্ষা নেন পিতার নিকট। খান ব্যক্তিগত জীবনে নুরজাহান খানের সাথে বিবাহবন্ধনে আবদ্ধ হন। নুরজাহান খান ২০১৬ সালের ১৬ জানুয়ারি মৃত্যু বরণ করেছেন। "একুশে পদক পাচ্ছেন হুমায়ুন ফরিদী-ইলিয়াস কাঞ্চন সহ ২১ গুণী"। ২০২০-০৬-১০ তারিখে মূল থেকে আর্কাইভ করা। সংগ্রহের তারিখ ২০১৯-০৪-০৪।  "সঙ্গী তাঁর সেতার"। কালের কণ্ঠ। ২০১৮-০২-১৪। সংগ্রহের তারিখ ২০১৯-০৪-০৪।
ছৌ মুখোশ

ছৌ মুখোশ ভারতের পশ্চিমবঙ্গ রাজ্যের পুরুলিয়া জেলার একটি সাংস্কৃতিক ঐতিহ্য৷ পুরুলিয়াতে প্রচলিত ছৌ এবং ওড়িশার ময়ুরভঞ্জের ছৌ এর মুল পার্থক্য হলো মুখোশ ও পোষাকাদির ব্যবহার৷ আবার ঝাড়খণ্ডের সরাইকেল্লার ছৌ তে মুখোশ থাকলেও অলঙ্করণ কম ও নির্দিষ্ট বস্ত্রের ব্যবহার নেই৷ যেহেতু পুরুলিয়ার ছৌএর ক্ষেত্রে মুখোশের ব্যবহার আছে তাই এক্ষেত্রে পুরুলিয়া ছৌ এর অঙ্গভঙ্গি মুখের বদলে হাত ও দেহের মাধ্যমে ফুটিয়ে তোলা হয়৷ পুরুলিয়ার ছৌ মুখোশ ভারতের ভৌগোলিক স্বীকৃতির তালিকাতে নিবন্ধিত৷ অনন্য দৃষ্টিনন্দন উপস্থাপনা ও ছৌ মুখোশ তৈরীর ঐতিহ্যের জন্য এটি বহির্বিশ্বে সমাদৃত৷ পুরুলিয়া জেলার বাঘমুন্ডির রাজা মদনমোহন সিংহ দেবের সময় থেকে ছৌ মুখোশ বানানোর ঐতিহ্য চলে আসছে, তিনি ছিলেন এই লোকশিল্পের অন্যতম পৃৃষ্ঠপোষক৷ ছৌ মুখোশ ঐতিহ্যগতভাবে মানভূমের প্রাচীন নৃত্যশৈলীর সঙ্গে সম্পর্কযুক্ত যা সময়ের সাথে অবলুপ্ত হলেও মুখোশ তৈরীর শিল্পটি আজও অবিচল৷ পুরুলিয়ার ছৌ নাচে ব্যবহৃত ছৌ মুখোশগুলি প্রধানত পৌরানিক চরিত্রের ওপর যেমন, মহিষাসুরমর্দিনী, রাম-সীতা, রাম-রাবনের যুদ্ধ ইত্যাদি৷ অনেকক্ষেত্রে সাঁওতাল দম্পতির মুখোশ রূপক হিসাবে ব্যবহার হয়৷ মুল মুখোশের চারধারে দু ফুট পর্যন্ত গয়না ও কাপড় দিয়ে বিভিন্নভাবে অলঙ্করণ করা হয়৷ দুর্গা, লক্ষ্মী, কার্তিক এর মুখোশগুলি গাঢ় হলুদ বা কমলা রঙ করা হয়৷ শিব, সরস্বতী ও গণেশ এর মুখোশগুলি সাদা রঙ করা হয়৷ আবার মা কালীর মুখোশটিতে করা হয় কালো রঙ৷ রাম ও শ্রীকৃৃষ্ণের মুখোশগুলিতে কপালে তিলক কাটা থাকে৷ অসুরের মুখোশের ক্ষেত্রে সাধারণত গোঁফ, দৃৃশ্যমান দন্তপাটি ও বিষ্ফারিত চোখ সহ কালো বা গাঢ় সবুজ রঙ করা হয়৷ ছৌ মুখোশ প্রস্তুতকারকরা সূত্রধর সম্প্রদায়ের লোক৷ মুখোশ প্রস্তুতি একাধিক ধারাবাহিক পদ্ধতির মাধ্যমে হয়ে থাকে৷ প্রথমে ৮ থেকে ১০ টি নরম কাগজকে আঠাতে ডুবিয়ে পর পর স্তরে আটকে একটি আকার আনা হয়৷ তার ওপর একখণ্ড কাদা নিয়ে তার সাথে সূক্ষ্ম ভস্মচূর্ণ মিশিয়ে আকারটিকে হয় পুরোপুরি ফুটিয়ে তোলা হয়৷ মুখের সূক্ষ্মকাজগুলি কাদামাটির মাধ্যমে করা হয়৷ তার ওপর কাদাসহ কাপড়ের একটি আস্তরন দেওয়া হয় এবং পরে তা সূর্যালোকে শুকিয়ে নেওয়া হয়৷ শুকিয়ে গেলে সেটিকে পালিশ করা হয় কাদার খণ্ড থেকে কাগজ ও কাপড়ের আস্তরনটি সরিয়ে নিয়ে দ্বিতীয়বারের জন্য সূর্যালোকে শুকানো হয়৷ মুখোশের ছাঁচ তৈরী হয়ে এলে নাক ও কানের অংশে গর্ত করা হয় ও মুখোশটি রঙ করা হয় চারিধারে বিভিন্ন ধরনের অলঙ্করণ করা হয়৷ পুরুলিয়ার ছৌ মুখোশ পশ্চিমবঙ্গের একটি নিবন্ধিত ও উল্লেখযোগ্য ভৌগোলিক স্বীকৃতি৷ পুরুলিয়ার ছৌ মুখোশ প্রস্তুতি ও ব্যবহার অনবদ্য এবং ঐতিহ্যমন্ডিত একটি শিল্পকলা৷ "The Official Website of Purulia District"। purulia.gov.in। সংগ্রহের তারিখ ২০১৮-০২-১২।  "Bengal handicrafts to get new fillip with GI tags"। The Hindu (ইংরেজি ভাষায়)। PTI। ২০১৬-০৮-১৬। আইএসএসএন 0971-751X। সংগ্রহের তারিখ ২০১৮-০৫-১৫।  "The Masks of Bengal" (পিডিএফ)। static1.squarespace.com। ২০১৮-০২-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।  "The Mask"। Biswa Bangla (ইংরেজি ভাষায়)। ২০১৮-০২-১৩ তারিখে মূল থেকে আর্কাইভ করা। সংগ্রহের তারিখ ২০১৮-০২-১২।
ও প্রিয়া তুমি কোথায়

ও প্রিয়া তুমি কোথায় বাংলা ভাষায় রচিত একটি আধুনিক সংগীত। গানটি বাংলাদেশী গায়ক আসিফ আকবরের প্রথম স্টুডিও অ্যালবাম ও প্রিয়া তুমি কোথায় -এর শিরোনামীয় সংগীত এবং ঐ এ্যালবামের সবচেয়ে জনপ্রিয় গান। ইথুন বাবু এই গানের গীতিকার এবং একই সাথে ঐ এ্যালবামের সকল গানের সুর ও সঙ্গীত পরিচালক ছিলেন। জনপ্রিয়তার নিরিখে গানটি বাংলা চলচ্চিত্রেও প্রভাব রাখে। অডিও প্রযোজনা সংস্থা সাউন্ডটেক ইলেক্ট্রনিক্সের ব্যানারে এই গানটি ২০০১ সালের ৩০ জানুয়ারি অডিও ক্যাসেট ও সিডিতে প্রথম মুক্তি পায়। এই গানের মিউজিক ভিডিও ২০১৬ সালের ৫ মে সাউন্ডটেক তাদের অফিসিয়াল ইউটিউব চ্যানেলে অবমুক্ত করে। চলচ্চিত্রের সংস্করণটি ঈগল মিউজিকের ব্যানারে ২০১৮ সালের ৯ সেপ্টেম্বর তারিখে ইউটিউবে অবমুক্ত করা হয়। ২০০১ সালে বিরহধর্মী এই গানের অডিও মুক্তির পরপরই বাংলাদেশ ও বাংলাদেশের বাইরে ব্যাপক জনপ্রিয়তা অর্জন করে। এ গানের জনপ্রিয়তাকে কাজে লগিয়ে ২০০২ সালে শাহাদাত হোসেন লিটন একই নামের চলচ্চিত্র ‘ও প্রিয়া তুমি কোথায়’ নির্মাণ করেন। গানটি এই চলচ্চিত্রে সুর ও কথা ঠিক রেখে হুবহু ব্যবহার করা হয়। চলচ্চিত্রে রিয়াজ এই গানের চিত্রায়নে ঠোঁট মিলিয়েছিলেন। ২০০৯ হতে ২০১৫ সালের ২৭ ডিসেম্বর পর্যন্ত কয়েকটি 'আন-অফিসিয়াল' ইউটিউব চ্যানেল হতে গানটি ৭০ লাখেরও বেশিবার শোনা হয়েছে। এই গানের জন্য আসিফ আকবর ২০০১ সালে শ্রেষ্ঠ গায়ক বিভাগে মেরিল-প্রথম আলো পুরস্কার জয় করেন। "কণ্ঠশিল্পী আসিফ আকবরের জীবনী"। bdtoday24.com। ৬ মে ২০১৪। ৬ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।  "'ও প্রিয়া তুমি কোথায়' গানের সাথে রিয়াজ-শাবনূর"। অবিরত। ২০১৮-০১-৩১। ২০১৯-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৪।  "'ও প্রিয়া তুমি কোথায়' ইউটিউব থেকে শোনা হয়েছে ৭০ লাখ বারের বেশি"। কালের কণ্ঠ।  "আসিফের সঙ্গে 'ও প্রিয়া তুমি কোথায়' গাইলেন রিয়াজ-শাবনূর"। চ্যানেল আই অনলাইন। ২০১৮-০১-৩০। সংগ্রহের তারিখ ২০১৯-০৯-১৯।  "১০ বছর পর সাউন্ডটেকে ফিরলেন আসিফ আকবর | banglatribune.com"। Bangla Tribune। ২০১৯-০৯-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৪।  "Asif Akbar - O Priya Tumi Kothay | ও প্রিয়া তুমি কোথায় | Music Video"।  "O Priya Tumi Kothay | Bangla Movie Song | Riaz | Shabnur | Asif Akbar"।  "চলচ্চিত্র"। কালের কণ্ঠ। সংগ্রহের তারিখ ২০১৯-০৯-০৫।  "আসিফের সঙ্গে গাইলেন শাবনূর, রিয়াজ, ফেরদৌস, মিশা"। বলা না বলা। ২০১৮-০২-০১। ২০২০-০৭-০১ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৪।  "কে কতটা এগিয়ে..."। প্রথম আলো। সংগ্রহের তারিখ ২০১৯-০৯-১৯।  চলচ্চিত্রে ও প্রিয়া তুমি কোথায়
চলো বদলে যাই

চলো বদলে যাই (সেই তুমি) এলআরবি ব্যান্ডের একটি জনপ্রিয় গান যেটি লিখেছেন, সুর করেছেন ও গেয়েছেন আইয়ুব বাচ্চু। গানটি সুখ অ্যালবামের অন্তর্ভুক্ত যেটি ১৯৯৪ সালে মুক্তি পায়। গানটি বাংলাদেশ ও ভারতে ব্যাপক জনপ্রিয়তা অর্জন করে। গানটিকে বাংলা ব্যান্ড সংগীতের জগতে অন্যতম সেরা গান হিসেবে ধরা হয়। গানটি অ্যাকুস্টিক গিটার এবং ড্রামের শব্দ দিয়ে শুরু হয়। প্রথম পংক্তিটি, শুরুর দশ সেকেন্ডের মধ্যে গাওয়া শুরু হয়। ইলেক্ট্রনিক যন্ত্র বাজানোর অংশটি কোরাস লাইন থেকে শুরু হয় এবং দ্বিতীয় পংক্তির আগে শেষ হয়। গানটির রেকর্ডিং পুরাতন ঢাকার নবাবপুর সড়কে অবস্থিত অডিও আর্ট স্টুডিওতে হয়। ২০১৬ সালের জানুয়ারিতে প্রথম আলোর সাথে এক সাক্ষাৎকারে আইয়ুব বাচ্চু বলেন: দিনক্ষণ ঠিক মনে নেই। তবে ১৯৯৩ সালের কোনো একদিন হবে। আমি তখন পশ্চিম মালিবাগে থাকতাম। সকাল থেকে সন্ধ্যা পর্যন্ত এক বসাতেই গানটির সৃষ্টি। আমারই লেখা। আমারই সুর করা। আমারই গাওয়া। এক লাইন লিখি আর গিটারে সুর করি। এভাবে গানটা তৈরি হয়। অবশ্য গানটি রেকর্ড করতে অনেক সময় লেগেছে। সংগীত আয়োজনে সময় লেগেছে দুই দিন। কণ্ঠ দিতে বেশি সময় লাগেনি। গানটির প্রথম কিছু লাইন হল: সেই তুমি, কেন এত অচেনা হলে? সেই আমি, কেন তোমাকে দুঃখ দিলেম? কেমন করে এত অচেনা হলে তুমি? কীভাবে এত বদলে গেছি এই আমি? ও বুকেরই সব কষ্ট দু'হাতে সরিয়ে চলো বদলে যাই ২০১৮ সালে 'ক্রসস্টিচ' নামের একটি পাকিস্তানি পোশাক প্রতিষ্ঠান গানটির বাঁশির সংস্করণকে হুবহু নকল করে তাদের পোশাকের বিজ্ঞাপনে আবহ সংগীত হিসেবে ব্যবহার করে। অনুমতি ছাড়া গানটি ব্যবহার করার জন্য প্রতিষ্ঠানটি সমালোচিত হয়। "আইয়ুব বাচ্চুর 'সেই তুমি...'"। প্রথম আলো। সংগ্রহের তারিখ ৪ এপ্রিল ২০১৯।  "দরজার ওপাশে..."। কালের কণ্ঠ। ১৯ অক্টোবর ২০১৮। সংগ্রহের তারিখ ৪ এপ্রিল ২০১৯।  "পাকিস্তানের বিজ্ঞাপনে অনুমতি ছাড়া বাচ্চুর 'সেই তুমি'"। প্রিয়.কম। ১৬ মে ২০১৮। সংগ্রহের তারিখ ৪ এপ্রিল ২০১৯।  "আইয়ুব বাচ্চুর 'সেই তুমি' অনুমতি ছাড়াই পাকিস্তানি বিজ্ঞাপনে"। চ্যানেল আই অনলাইন। ১৬ মে ২০১৮। সংগ্রহের তারিখ ৪ এপ্রিল ২০১৯। [স্থায়ীভাবে অকার্যকর সংযোগ] "আইয়ুব বাচ্চুর 'সেই তুমি'র নকল হল পাকিস্তানে"। সময়নিউজ। ১৬ মে ২০১৮। সংগ্রহের তারিখ ৪ এপ্রিল ২০১৯। [স্থায়ীভাবে অকার্যকর সংযোগ] "অনুমতি ছাড়াই পাকিস্তানে বিজ্ঞাপনচিত্রে আইয়ুব বাচ্চুর গানের সুর"। প্রথম আলো। সংগ্রহের তারিখ ৪ এপ্রিল ২০১৯।
ঢালী

বাংলায় ঢালী একটি অত্যন্ত অভিজাত বংশ। তবে এ বংশ হিন্দু ও মুসলিম উভয় ক্ষেত্রে ব্যবহার হতে দেখা যায়। কীভাবে ঢালী বংশের নামকরণ হয় তা নিশ্চিতভাবে জানা যায় না। তবে যতদূর জানা যায়, বহুকাল আগে ইরান থেকে বাংলায় যুদ্ধের জন্য কোনো এক বাদশার ফরমায়েশে কিছু সংখ্যক সৈন্য পাঠানো হয়, যারা ঢাল তলোয়ারের যুদ্ধে ঢাল নিয়ে যুদ্ধ মোকাবিলা করতে পারদর্শী ছিলো। এরপর এরা যখন ওই বাদশার হয়ে যুদ্ধে জয়লাভ করে তখন তাদেরকে হাদিয়া স্বরুপ এ বাংলায় থাকার জন্য জমি ও শাদীর জন্য পাত্রী দান করা হয়। এরপর তারা এখানে স্থায়ীভাবে বসবাস শুরু করে। তখন থেকেই এ ঢালী খান্দানের পয়দায়েশ। এছাড়াও ঢালীরা প্রভাবশালী হওয়ায় অনেকেই এ বংশ পদবী নিয়ে বিভিন্ন ধরনের কথা বলে থাকেন যার বেশিরভাগই অযৌক্তিক। ঢালী বংশের লোকজন যে যুদ্ধের সাথে জড়িত ছিলেন তার প্রমাণ পাওয়া যায় যশোহর-খুলনার ইতিহাস - দ্বিতীয় খণ্ড-তে, "এই সকল ঢালী সৈন্য কোন বাধা বিপত্তি মানিত না, প্রাণপাত করিয়াও যুদ্ধ করিত। খান জাহান আলীর পদাতিক সৈন্যের মত ইহাদিগেরও কোদাল বা কুঠার অস্ত্রমধ্যে গণ্য হইত। উহারা জঙ্গল কাটিত, গড় কাটিত এবং খাল নালা বাঁধিয়া পুল প্রস্তুত করিয়া চলিত। ইহার যুদ্ধক্ষেত্রে যেমন অদম্য যোদ্ধা, তেমনি জঙ্গলে কাঠুরিয়া, জলে নৌকার দাড়ী এবং পথে কোড়াদারের কাজ করিত। প্রতাপের পতনের পর এই সকল সৈন্য ও তাহাদের কার্য-প্রণালী দেশমধ্যে ব্যাপ্ত হইয়া পড়িয়াছিল। এই ঢালী সৈন্য প্রতাপাদিত্যের এক প্রধান অবলম্বন এবং তাহার সৈন্য গঠন-প্রণালীর প্রথম ও প্রধান বিশেষত্ব।" ঢালী আল মামুন, শিল্পী হুমায়ূন কবীর ঢালী, শিশুসাহিত্যিক পাটোয়ারী (দ্ব্যর্থতা নিরসন) এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মিট্টি

মিট্টি ২০০১ সালের হিন্দি অপরাধ-রোমাঞ্চকর চলচ্চিত্র। এটি রচনা ও পরিচালনা করেছেন ইকবাল দুররানি এবং প্রযোজনা করেছেন সালিম আহমেদ। প্রধান চরিত্রে অভিনয় করেছেন ফেরদৌস আহমেদ, শ্রাবণী মুখার্জি, কূলভূষণ খারবান্দ, আরিফ জাকারিয়া ও বিশাল। চলচ্চিত্রটি ২৬ অক্টোবর বিশ্বব্যাপী মুক্তি পেয়েছিল। ফেরদৌস আহমেদ - দেবা শ্রাবণী মুখার্জি - পূজা কূলভূষণ খারবান্দা - দাদাজী আরিফ জাকারিয়া রাজু মাভানি - ফালা কেষ্ঠ বিশাল মুকেশ তিওয়ারি "Mitti- Cast & Crew"। Bollywood Hungama।  "Movie review & Box office of Mitti"। [স্থায়ীভাবে অকার্যকর সংযোগ] ইন্টারনেট মুভি ডেটাবেজে মিট্টি (ইংরেজি)
শত্রু (১৯৮৬-এর চলচ্চিত্র)

শত্রু হল ১৯৮৬ সালের একটি হিন্দি ভাষার চলচ্চিত্র যেটিতে রাজেশ খান্না ও শাবানা মুখ্য চরিত্রে অভিনয় করেছিলেন। চলচ্চিত্রটির গীতিকার ছিলেন আরডি বর্মণ। চলচ্চিত্রটি বাংলা চলচ্চিত্র শত্রু (১৯৮৪) -এর পুনঃনির্মাণ ছিল যেটিতে রঞ্জিত মল্লিক অভিনয় করেছিলেন। পুনঃনির্মিত হওয়া চলচ্চিত্রটির মুখ্য নারী চরিত্রে অভিনয় করেছিলেন বাংলাদেশের বিখ্যাত অভিনেত্রী শাবানা। চলচ্চিত্রটি ১.৭০ কোটি রুপি আয় করেছিল। হরিদাসপুর নামে একটি গ্রাম রয়েছে, যেখানে অশোক শর্মা (রাজেশ খান্না)কে পরিদর্শক হিসাবে পাঠানো হয়। যখন তিনি প্রত্যন্ত গ্রামে আসেন, তখন তিনি একজন অন্ধ ও বিধবাকে উদ্ধারের জন্য আসেন, এবং নিশিকান্ত শাহ ও তার লোকদের সাথে লড়াই করেন। পরের দিন নিশিকান্ত শাহ জানতে পারলেন যে, যার সাথে তার মারামারি হয়েছিল, তিনি ছিলেন অশোক। তারপর অশোকের সাথে বন্ধুত্ব করার জন্য তিনি তোহফা নিবেদন করেন, কিন্তু অশোক সেই তোহফা গ্রহণ করতে অস্বীকার করেন। সংঘর্ষের ঘটনার পর, নিশিকান্ত শাহ ও এমপি গোপাল চৌধুরী (ওম শিবপুরী) কর্তৃক পরিচালিত সকল খারাপ কর্মকাণ্ড সম্পর্কে অশোক জানতে পারেন। তখন অশোক বুঝতে পেরেছিলেন যে, গ্রামের মানুষকে এই ধনী ব্যক্তিদের শোষণের হাত থেকে রক্ষা করতে হবে। এদিকে, তিনি গ্রামের একটি মেয়ে আশা (শাবানা) এর বাড়িতে অতিথি হিসাবে গ্রামে বাস করতে শুরু করেন এবং এছাড়াও ছোটু নামে গ্রাম থেকে একটি অনাথ সন্তানের কাছের মানুষে পরিণত হন। তখন অশোক জানতে পারল যে, ছোটুর বাবা একজন সৎ কৃষক ছিলেন যাকে নিশিকান্তের লোকজন হত্যা করেছিল। তখন তিনি ছোটুর বাবার হত্যার বদলা নিতে প্রতিজ্ঞাবদ্ধ হন। একদিন থানায় কাস্টডিতে এক ব্যক্তি মারা গেলে অশোক তার চাকরি ও সম্মান হারান। এভাবেই এগিয়ে যায় চলচ্চিত্রটির কাহিনি। চলচ্চিত্র ১৯৮৬ সালে ১.৭০ কোটি রুপি আয় করে, যেটি তখনকার দুই লাখ চল্লিশ হাজার মার্কিন ডলারের সমতুল্য ছিল। চলচ্চিত্রটি একটি ব্যবসাসফল চলচ্চিত্র হিসেবে চলচ্চিত্রবোদ্ধাদের নিকট পরিগণিত হয়েছিল। রাজেশ খান্না - ইন্সপেক্টর অশোক শর্মা শাবানা - আশা প্রেম চোপড়া - নিশিকান্ত শাহ অরুণ গোভিল - উপ পরিদর্শক সালিম মাস্টার তপু - ছোটু অশোক কুমার - পুলিশ সুপার ওম শিবপুরী - গোপাল চৌধুরী এমএলএ রাজ কিরণ - রাজ চৌধুরী ম্যাক মোহন - কানু অনুপ কুমার দাস - অনুপ চ্যাটার্জী কমল মাহুবকর - প্রফেসরের নাতনি সৈয়দ হাসান ইমাম - প্রফেসর গোলাম মোস্তফা - দুর্নীতিবাজ পুলিশ কর্মকর্তা "তেরে আঞ্চাল মে" - লতা মঙ্গেশকর , আশা ভোঁসলে "বাবুজি দিল লোগে" - আশা ভোঁসলে "মেঁ তেরা বিসমিল হু" - অ্যান্ড্রু কিশোর "ইস্কি টোপি উস্কি সার" - কিশোর কুমার ও কোরাস "সূরজ চন্দা সাগর পার্বত" - অ্যান্ড্রু কিশোর ও কোরাস "Archived copy"। ৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১০।  http://www.thedailystar.net/showbiz/lifes-lyrics/shabana-lifetime-achievement-1433098 "সংরক্ষণাগারভুক্ত অনুলিপি"। ৩০ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৯।  ইন্টারনেট মুভি ডেটাবেজে শত্রু (ইংরেজি)
তরণ আদর্শ

তরণ আদর্শ (হিন্দি: तरण आदर्श; জন্ম ১৩ জুন ১৯৬৫) হলেন একজন ভারতীয় চলচ্চিত্র সমালোচক, সাংবাদিক, সম্পাদক এবং চলচ্চিত্র বাণিজ্য বিশ্লেষক। তিনি বি কে আদর্শের ছেলে। তিনি টুইটারে চলচ্চিত্র সংক্রান্ত খবর এবং বক্স অফিসের হালনাগাদকৃত তথ্য প্রদানের জন্য সুপরিচিত। তরণ আদর্শ ১৫ বছর বয়সে তার কর্মজীবন শুরু করেন ট্রেড গাইডের সম্পাদক হিসেবে। ১৯৯৪ সালে তারান আদর্শ বলিউড চলচ্চিত্র ভিত্তিক টিভি সিরিয়াল হ্যালো বলিউড প্রযোজনা করেন যেটিতে অভিনয় করেছিলেন শেহজাদ খান এবং কাশ্মীরা শাহ । তিনি তখনও ট্রেড গাইড এর সাথে যুক্ত ছিলেন। তিনি বর্তমানে বলিউড সংক্রান্ত ওয়েবসাইট বলিউড হাঙ্গামার সাথে সম্পৃক্ত। Bollywood Hungama News Network (৪ মার্চ ২০০৮)। "Taare Zameen Par is the best film of 2007 – Taran Adarsh"। Bollywood Hungama। ৮ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ২২ মার্চ ২০০৮।  ইন্টারনেট মুভি ডেটাবেজে তরণ আদর্শ  (ইংরেজি) টুইটারে তরণ আদর্শ
কইমই

কইমই বলিউড সম্পর্কিত একটি ওয়েবসাইট যা বলিউডের খবর, বক্স অফিসের রিপোর্ট এবং চলচ্চিত্র রিভিউ প্রদান করে। ২০১৬ সালের ফেব্রুয়ারি মাস অনুযায়ী ভারতে এটির আলেক্সা র‍্যাংকিং ৭৩২। ২৩ নভেম্বর ২০০৯ এ কনটেস্ট২উইন.কম এবং কমল নাহতার ফেইথ এন্টারটেইনমেন্ট যৌথভাবে কইমই.কম চালু করে। কমল নাহতা কইমইয়ের সহ-প্রতিষ্ঠাতা ও সম্পাদক। "Koimoi.com Site Info"। Alexa Internet। ২০১৬-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৪-০৭-২৭।  "Contest2win launches Bollywood portal Koimoi.com"। Indiandigitalreview। ৭ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১১।
অনুরাধা

অনুরাধা হল একটি ১৯৪০ সালে মোহন সিনহা পরিচালিত বলিউডের একটি চলচ্চিত্র। এতে অভিনয় করেছেন ত্রিলোক কাপুর, জীবন, মায়া ব্যানার্জি, ভাটসালা কুমতেকর, অনন্ত মারাঠে এবং আঘা। চলচ্চিত্রটি সার্কো প্রোডাকশনস দ্বারা প্রযোজিত হয়েছিল হয়েছিল এবং চলচ্চিত্রটির সঙ্গীত পরিচালক ছিলেন বদ্রি প্রসাদ। "Anuradha"। Gomolo.com। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১২।  citwf। "Anuradha 1940"। citwf। Alan Goble। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৪।
ফুল (১৯৪৫-এর চলচ্চিত্র)

ফুল হল ১৯৪৫ সালের একটি ভারতীয় হিন্দি চলচ্চিত্র। ১৯৪৫ সালে সবচেয়ে বেশি আয় করা চলচ্চিত্রের তালিকায় চার নম্বরে ছিল চলচ্চিত্রটি। চলচ্চিত্রটি পরিচালনা করেন কে. আসিফ যিনি পরবর্তীকালে বক্স অফিস কাঁপানো চলচ্চিত্র মুগল-ই-আজম তৈরি করেছিলেন। "Top Earners 1945"। Box Office India। ১৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১১।
মেরি রাইট সয়েল

মেরি রাইট সয়েল ( /ˈsuːəl/ ; ৬ এপ্রিল ১৭৯৭ - ১০ জুন ১৮৮৪) একজন ইংরেজ কবি এবং শিশুতোষ লেখক ছিলেন। যদিও তিনি ছিলেন তার সময় এর একজন জনপ্রিয় সাহসী লেখিকা, আজকে তিনি কালো সৌন্দর্যের লেখক এনা সেলেলের মা হিসাবে পরিচিত। মেরি ১৭৯৭ সালে কোয়েকের বিশ্বাসে জন্মগ্রহণ করেন এবং তিনি আইজাক সিয়েলকে ১৮১৯ সালের ১৫ জুন নরফোকের লামাসে বিয়ে করেন। ১৮২০ সালে তার কন্যা আন্না জন্মগ্রহণ করেন এবং দুই বছর পর তার ছেলে ফিলিপ। তার স্বামী আইজাকের বেশ কয়েকটি অসুস্থ উপদেশের ব্যবসা ছিল এবং তিনি তার পুত্রের জন্মের পর নিজেকে দেউলিয়া বলে ঘোষণা করেছিলেন। ১৮৫৮ থেকে ১৮৬৪ সাল পর্যন্ত পরিবারটি ব্লু লজ, উইক এ বসবাস করত। তিনি একজন বড় মাপের কবিতা প্রেমি ছিলেন এবং তিনিমাদার্স লাস্ট ওয়ার্ড লিখেছিলেন (যা বিশ্ব জুড়ে এক মিলিয়নেরও বেশি কপি বিক্রি করেছিলেন) যখন তিনি ব্রিস্টলের কাছে উইক এ বসবাস করতেন। তার এই বইটিতে বলা হয়েছে কীভাবে দুই ছেলে তাদের মায়ের শেষ কথার মাধ্যমে পাপ থেকে রক্ষা পায়। সংক্ষিপ্ত জীবনী ওয়েব্যাক মেশিনে আর্কাইভকৃত ৩১ মার্চ ২০১৮ তারিখে , 30 মার্চ 2016 পুনরুদ্ধার আন্না সেভেল , এনসাইক্লোপিডিয়া.কম, 30 মার্চ 2016 পুনরুদ্ধার
এমপি হোস্টেল

এমপি হোস্টেল হলো বাংলাদেশে একটি আবাসিক ভবন। যেখানে সংসদ সদস্যরা পৃথকভাবে বা তাদের পরিবারসহ বসবাস করতে পারে। ঢাকা শহরের তেজগাঁও এলাকার পশ্চিম নাখালপাড়ায় পাকিস্তানি শাসনামলের একটি এমপি হোস্টেল রয়েছে। নতুন বাংলাদেশ সরকার শের-ই-বাংলা নগর এলাকায় ও নাখালপাড়ায় কিছু নতুন এমপি হোস্টেল তৈরি করেছে। চাকমা, শরদিন্দু শেখর (২০০২-০১-০১)। The untold story [না বলা গল্প] (ইংরেজি ভাষায়)। জাতীয় গ্রন্থ প্রকাশনা। পৃষ্ঠা ১২।
সংহার জেলা

সংহার জেলা (সিন্ধি: ضلعو سانگھڙ : উর্দু: ضلع سانگھڑ‎‎) পাকিস্তানের সিন্ধু প্রদেশের বৃহত্তম জেলাগুলির মধ্যে অন্যতম একটি জেলা। এটি ৯৮৭৪ বর্গ কিলোমিটার এলাকা জুড়ে গঠিত হয়েছে। জেলাটি সিন্ধু নদীর কেন্দ্রীয় অঞ্চলে অবস্থিত এবং পূর্বে ভারতের সীমানা দ্বারা আবদ্ধ। এটি নিজেই একটি ছোট শহর হিসেবে পরিচিতি লাভ করেছে, নওয়াবশাহ শহরের পূর্ব-দক্ষিণ-পূর্ব অবস্থিত নিয়ে এটির আয়তন প্রায় ৩৫ মাইল (৫৬ কিমি) এবং মিরপুর খাসের উত্তরেও প্রায় একই দূরত্ব লক্ষ্য করা যায়। প্রধান আয়ের উৎস বলতে রয়েছে কৃষি শিল্প। সংহার জেলাটি প্রশাসনিকভাবে ৬টি তহসিল নিয়ে গঠিত হয়েছে: জম নওয়াজ আলী খিপ্রো সংহার তালুকো শাহাদাদপুর সিঞ্জরো তান্দো আদম খান ১৯৯৮ সালের আদমশুমারীর হিসাব অনুযায়ী, জেলাটির জনসংখ্যার ছিল প্রায় ১,৪৫৩,০২৮ জন এর মত, যার মধ্যে থেকে প্রায় ২২.১৩% ছিল শহুরে এলাকায় বসবাসকারী। যার মধ্যে থেকে ৭৯% ছিল মুসলিম সম্প্রদায়ের এবং ১৯% হিন্দু সম্প্রদায়ের। এছাড়াও ভাষাভাষীর দিকে থেকে জনসংখ্যার প্রায় ৭৭% সিন্ধি, ১০% উর্দু, ৭.৮%পাঞ্জাবী এবং ১.৭% বেলুচি রয়েছে। http://www.pbs.gov.pk/content/district-glance-sanghar "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  "DISTRICT GOVERNMENT - Sanghar"। ২০০৭-০৯-১৫ তারিখে মূল থেকে আর্কাইভ করা। সংগ্রহের তারিখ ২০১৯-০৪-০৫।  "Urban Resource Centre (1998 Census Figures)"। ২০০৬-০৫-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৪-০৫।  PCO 2000, পৃ. 18–20। PCO 2000, পৃ. 20। District Government Sanghar
থারপার্কার জেলা

থারপার্কার জেলা (ধাতকি ضِلع تھرپارکر , উর্দু: ضِلع تھرپارکر ‎‎), পাকিস্তানের সিন্ধু প্রদেশের ৯টি জেলার মধ্যে অন্যতম একটি জেলা। এটি ভূমি অঞ্চল দিক থেকে সিন্ধু প্রদেশের বৃহত্তম জেলা। এটির রাজধানী শহরের নাম হচ্ছে মিঠি। সিন্ধুর অন্যান্য সব জেলার চেয়ে সবচেয়ে সর্বনিম্ন মানব উন্নয়ন সূচক এই জেলাতে লক্ষ্য করা যায়। থর হচ্ছে এলাকাটির সবথেকে উর্বর মরুভূমি এবং থরি সম্প্রদায়ের জীবিকা মুলত কৃষির উপর নির্ভর করে গড়ে উঠেছে। বিশ্বের একমাত্র উর্বর মরুভূমি হিসেবে থারপার্কার জেলা বিশেষভাবে সুপরিচিত। জেলাটি প্রশাসনিকভাবে ৭টি তালুকা (তহসিল) নিয়ে গঠিত হয়েছে: মিথি দিপলো ইসলামকোট চাচরো দাহলি নাগরপার্কার কালোই কার্তি চেলহার কান্তিও কালোই নগর "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  "Population - Pakistan Bureau of Statistics" (পিডিএফ)। http://www.pbscensus.gov.pk/। ২০ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  |ওয়েবসাইট= এ বহিঃসংযোগ দেয়া (সাহায্য) Genani, Manoj (২০১৬-১০-২১)। "Unbelievable pictures of Thar desert after the rain"। DAWN.COM (ইংরেজি ভাষায়)। সংগ্রহের তারিখ ২০১৭-১১-২৬।  "Tharparkar is the only fertile desert in the world - Online Sindh"। Online Sindh (ইংরেজি ভাষায়)। ২০১৭-০৮-১১। সংগ্রহের তারিখ ২০১৭-১২-০৫। [স্থায়ীভাবে অকার্যকর সংযোগ] "District Government Tharparkar"। ২০১০-০৮-২৮ তারিখে মূল থেকে আর্কাইভ করা।